Diari Oficial de la Generalitat Valenciana


Sumari del DOGV 6098, del 09-09-2009 (2009/9986)

RESOLUCIÓ de 3 d'agost de 2009, del Servici Territorial d'Energia d'Alacant, per la qual s'atorga a Gas Natural Cegás, SA, l'autorització administrativa per a la construcció de les instal·lacions corresponents al gasoducte de gas natural denominat conducció de gas natural en MPB Guardamar del Segura-Torrevieja-Orihuela-Pilar de la Horadada als termes municipals de Guardamar del Segura, Torrevieja, Orihuela i Pilar de la Horadada, a la província d'Alacant, s'aprova el projecte d'execució, l'addenda I i l'addenda tècnica, i es declara en concret la seua utilitat pública. Expedient: CBREDE 2005/30/03.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6098

Data del DOGV
:   09-09-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/9986


Data del document
:   03-08-2009

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * empresa privada

RESOLUCIÓ de 3 d'agost de 2009, del Servici Territorial d'Energia d'Alacant, per la qual s'atorga a Gas Natural Cegás, SA, l'autorització administrativa per a la construcció de les instal·lacions corresponents al gasoducte de gas natural denominat conducció de gas natural en MPB Guardamar del Segura-Torrevieja-Orihuela-Pilar de la Horadada als termes municipals de Guardamar del Segura, Torrevieja, Orihuela i Pilar de la Horadada, a la província d'Alacant, s'aprova el projecte d'execució, l'addenda I i l'addenda tècnica, i es declara en concret la seua utilitat pública. Expedient: CBREDE 2005/30/03.
[2009/9986]
Vist l'expedient amb referència CBREDE 2005/30/03 incoat pel Servici Territorial d'Energia d'Alacant, a instància de Gas Natural Cegás, SA, amb domicili als efectes de notificacions a 46976 València, c/ Gravador Esteve, 14, relatiu a la sol·licitud de 7 de juny de 2005, sobre l'autorització administrativa per a la construcció de les instal·lacions corresponents al gasoducte de gas natural denominat conducció de gas natural en MPB Guardamar del Segura-Torrevieja-Orihuela-Pilar de la Horadada, als termes municipals de Guardamar del Segura, Torrevieja, Orihuela i Pilar de la Horadada, a la província d'Alacant, l'aprovació del projecte d'execució i la declaració, en concret, de la seua utilitat pública.
S'adjunta exemplar del projecte tècnic d'execució firmat per tècnic competent i visat pel col·legi professional corresponent en data 5 d'abril de 2005 amb el número 129136.
Vist que consta com a antecedent, la Resolució de la Direcció General d'Energia, de la Conselleria d'Infraestructures i Transport de la Generalitat, de 27 d'agost de 2007, per la qual s'atorga a Gas Natural Distribución, SDG, SA, l'autorització administrativa per a la construcció de les instal·lacions corresponents al gasoducte en APA(1) denominat ramal d'alimentació al gasoducte Guardamar del Segura-Torrevieja-Orihuela-Pilar de la Horadada i les seues instal·lacions auxiliars, als termes municipals de Torrevieja i Orihuela, a la província d'Alacant, s'aprova el projecte d'execució i l'addenda I a este i es declara en concret la seua utilitat pública (CBREDE 2005/65/03).
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural i a allò que s'ha preceptuat en el Decret 162/90, de 15 d'octubre, sobre Impacte Ambiental, per mitjà d'anuncis en el Butlletí Oficial de la Província d'Alacant núm. 257, de 10 de novembre de 2005, en el Diari Oficial de la Comunitat Valenciana núm. 5131, de 9 de novembre de 2005, en els diaris de premsa Información i La Verdad, de 9 de novembre de 2005, i exposada en el tauler d'edictes dels ajuntaments afectats, es van presentar les al·legacions que a continuació s'indiquen i que, en síntesi, manifesten el següent:
- Al·legació núm. 1: Sra. Carmen García Palomar (Finca AL-GS-33), Sr. Vicente Paredes Palomar (Finca AL-GS-34), Sra. Milagros Salvador Cabrera (Finca AL-GS-35), Sra. Maria del Rosario Andreu Rivera, en nom del Sr. José Quesada Ortiz (Finca AL-GS-36), Sr. Antonio Paredes Pons (Finca AL-GS-37), Sra. Francisca Cartagena Ruiz (Finca AL-GS-38), Sra. Carmen Gilabert Paredes (Finca AL-GS-41), Sra. Encarnación Quesada Girona, en nom de la mercantil Quesada y Quesada, SA (Finca AL-GS-42), Sr. Manuel Aldeguer Beltrán (Finca AL-GS-44), Sra. Carmen Aldeguer Martínez (Finca AL-GS-45), Sra. Carmen Tremiño Sánchez (Finca AL-GS-47), Sr. Alberto Ortiz Vera (Finca AL-GS-48 i Finca AL-GS-49), Sra. Mª Teresa Juarez García i Sr. Juan Manuel Gómez Aldeguer, en representació de l'agrupació d'interés urbanístic Los Secanos, per mitjà d'escrits independents, d'idèntic contingut, manifesten que sol·liciten que el traçat del gasoducte es trasllade a la zona de reserva de la Via Parc que unirà Guardamar amb Pilar de la Horadada (carretera N-332) i que la nova redacció del Pla General d'Ordenació Urbana de Guardamar del Segura preveu, ja que els terrenys per on discorre han passat a ser urbanitzables sense ordenació detallada i s'ha previst una reserva de sòl de 25 metres a cada costat, i poden incloure la instal·lació de les dites canalitzacions.
- Al·legació núm. 2: Sr. Martín Benedicto Artigot i Sra. Victoria Eugenia Benedicto Artigot (Finques AL-PH-13, AL-PH-15 i AL-PH-17), manifesten un error en la titularitat de les finques, i sol·liciten una variant del traçat projectat.
- Al·legació núm. 3: Sra. Teresa Benedicto Artigot (Finca AL-PH-17), sol·licita que es corregisquen les dades relatives a la titularitat i la naturalesa de la finca.
- Al·legació núm. 4: Sr. Alberto Ortiz Vera (Finques AL-GS-48 i AL-GS-49) facilita un nou domicili als efectes de notificacions i exposa les mateixes consideracions que s'han ressenyat en l'al·legació núm. 1 anteriorment exposada.
- Al·legació núm. 5: Sr. Raimundo Martín Benedicto, com a president de l'agrupació d'interés urbanístic del sector T/I del Pilar de la Horadada, com a agent urbanitzador de les parcel·les AL-PH-20 i AL-PH-21, sol·licita que es corregisquen les dades relatives a la titularitat i naturalesa de la finca.
- Al·legació núm. 6: Naturcop Redes, SAU, manifesta que ha presentat amb anterioritat a Cegás, SA, sol·licitud d'aprovació de projecte per a la construcció d'un gasoducte d'alimentació a Pilar de la Horadada que està pendent d'autorització i que per aplicació de la Llei del Sector d'Hidrocarburs no és possible atorgar noves autoritzacions per a la construcció d'instal·lacions de distribució en les zones en què ja existixen.
Remeses les al·legacions expressades a l'empresa peticionària perquè donara conformitat o formulara les objeccions que estimara procedents, va manifestar en síntesi el següent:
Quant a l'al·legació núm. 1; contesta que ha considerat viable la variant proposada, que ha modificat el traçat de conformitat amb els plans que acompanya, en els quals es trasllada la canonada cap a la carretera N-332, i es manté al seu torn la distància de 8 metres mínima de paral·lelisme al carril bici de la Via Parc, segons les indicacions de la Conselleria d'Infraestructures i Transport.
Quant a l'al·legació núm. 2; manifesta que pren nota de l'error i una vegada efectuades les comprovacions oportunes, procedirà a la correcció en la relació dels béns i dels drets afectats. Quant a la modificació del traçat, s'ha confirmat la seua viabilitat, i s'ha modificat entre els vèrtexs V-405 i V-410. Que no obstant això, i atés que es construirà una rotonda en este punt de la carretera N-332, l'acceptació final dependrà del Ministeri de Foment, que és l'encarregat d'executar-la.
Quant a les al·legacions núm. 3 i núm. 5; contesta que pren nota dels errors manifestats i una vegada efectuades les comprovacions oportunes procedirà a la consegüent esmena.
Quant a l'al·legació núm. 4; manifesta que pren nota del nou domicili facilitat, i contesta a la resta en el mateix sentit que a l'al·legació núm. 1 anterior.
Quant a l'al·legació núm. 6; contesta que serà l'òrgan substantiu de l'administració el que resoldrà respecte d'això.
Vist, que de conformitat amb la sol·licitud efectuada segons el que establix el Reial Decret 1434/2002, s'ha remés als ajuntaments afectats pel traçat del gasoducte, separata del projecte presentat, en què sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com informe sobre l'adaptació d'este al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i informa en el sentit que a continuació es ressenya:
L'Ajuntament de Guardamar del Segura remet informe desfavorable ja que, a pesar que la majoria del traçat no revist incompatibilitat amb el planejament vigent i en tramitació, hi ha dos zones que mostren la seua disconformitat, i que s'assenyalen en el pla adjunt, que són: 1. La zona A, en la qual la conducció travessa una zona de protecció arqueològica (NZPA); i 2. La zona B, al seu pas pels sectors urbanitzable ZSO-6, ZSO-5 i ZSO-4, sense ordenació detallada, en els quals es considera que ha de discórrer el més prop possible de la zona de reserva de la Via Parc per a no entrar en contradicció amb la futura ordenació detallada. En el pla abans referit proposa un traçat alternatiu en les dites zones.
L'Ajuntament de Torrevieja contesta i manifesta que les instal·lacions que es pretenen implantar són compatibles amb el planejament, i significa que requeriran en determinats punts l'autorització del Ministeri de Medi Ambient, Direcció General de Costes.
L'Ajuntament de Pilar de la Horadada remet acord pel qual transcriu l'informe tècnic municipal en què manifesta que les obres i les instal·lacions sol·licitades s'ajusten a allò que s'ha especificat en el Pla General d'Ordenació Urbana municipal per a estos usos i infraestructures.
L'Ajuntament d'Orihuela va remetre acord pel qual informa favorablement la instal·lació sol·licitada, i ratifica el contingut de l'informe tècnic en què es conclou no haver-hi objecció d'orde tècnica per a accedir al que sol·licita.
Vist que remesos al sol·licitant els informes dels ajuntaments referits, manifesta la seua acceptació amb els emesos en sentit favorable, i concretament quant al de l'Ajuntament de Guardamar del Segura exposa en síntesi el següent:
- Respecte a l'informe remés per l'Ajuntament de Guardamar del Segura, contesta que ha considerat viable la variant proposada i ha procedit a una revisió del traçat d'acord amb els plans que acompanya. Com a conseqüència d'esta modificació, s'ha traslladat la canonada cap a la carretera N-332, i es manté al seu torn la distància de 8 metres mínim de paral·lelisme al carril bici de la Via Parc, segons les indicacions de la Conselleria d'Infraestructures i Transport. Quant al tram NZPA, s'està tramitant el permís necessari per l'òrgan competent, no obstant això, s'ha modificat el traçat perquè la canalització discórrega el més allunyada possible d'esta zona.
Vist que de conformitat amb el que establixen els articles 80 i 98 del Reial Decret 1434/2002 es va remetre separata del projecte, que contenia les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats. D'acord amb la documentació que està en l'expedient, concretament a:
- Confederació Hidrogràfica del Segura, s'ha remés informe per mitjà del qual manifesta que no hi ha objeccions en la viabilitat de les instal·lacions sol·licitades, i haurà de sol·licitar l'autorització corresponent acompanyada de la documentació necessària d'acord amb el Reglament del Domini Públic Hidràulic.
- Traslladat el referit informe, Cegás, SA, va manifestar la seua conformitat amb les condicions que este conté.
- Conselleria de Territori i Habitatge. Servici Territorial de Medi Ambient. Camins Ramaders, per afectació a diferents camins ramaders als termes municipals afectats, i remet plec de condicions per a l'ocupació d'estes.
- Traslladat el referit informe, Cegás, SA, va manifestar la seua conformitat amb les condicions que este conté.
- Ministeri de Foment. Demarcació de Carreteres de l'Estat. Unitat de Carreteres d'Alacant, per afectacions a la carretera N-332 Cartagena a València, entre els PK 42,850 al 67, 830 als termes municipals de Pilar de la Horadada, Orihuela, Torrevieja i Guardamar del Segura.
L'esmentat organisme va emetre un informe en què denega les obres sol·licitades en les zones de domini públic, servitud i afectació a la carretera N-332 ja que no s'ajusta al projecte de Via Parc Torrevieja-Pilar de la Horadada redactat per la Conselleria d'Infraestructures i Transport, i l'execució de la qual correspon al Ministeri de Foment.
- Ministeri de Foment. Direcció General de Carreteres. Inspecció d'explotació de l'autopista AP-7, per afectacions al tram enllaç Pilar de la Horadada a l'enllaç San Pedro del Pinatar, als PK 770+890 a 771+970 al terme municipal de Pilar de la Horadada.
El mencionat organisme va remetre informe favorable amb les condicions particulars i generals que este conté.
Traslladat el referit informe l'empresa peticionària, va presentar l'escrit en el qual va mostrar la seua conformitat amb les condicions mencionades.
- Ministeri de Medi Ambient. Servici Provincial de Costes d'Alacant, per ocupació del domini públic marítim terrestre i les seues zones de servitud de trànsit i de protecció en els encreuaments dels llits del riu Nacimiento, a la platja de La Glea del terme municipal d'Orihuela, i als canals de l'Acequión, platja de l'Acequión i de Las Salinas, platja de La Mata, al terme municipal de Torrevieja.
L'esmentat organisme va remetre informe en què manifestava la necessitat de tramitació d'un expedient de concessió atorgada per l'administració de l'Estat.
Consta en l'expedient còpia de la concessió atorgada per la directora general de Sostenibilitat de la Costa i del Mar, del Ministeri del Medi Ambient, i Medi Rural i Marí, de 2 de setembre de 2008, amb les prescripcions i condicions que esta conté.
- Conselleria d'Economia, Hisenda i Ocupació. Delegació d'Hisenda d'Alacant, ha remés informe en què es manifesta no haver-hi objeccions a accedir a l'autorització sol·licitada, i fa constar que en el cas que hi haja béns de la Generalitat afectats s'han d'identificar i s'han d'indicar els drets que té sobre estos.
- Nueva Compañía Arrendataria de las Salinas de Torrevieja, SA, sense que conste en l'expedient la remissió de l'informe sol·licitat, a pesar d'haver sigut reiterat pel Servici Territorial d'Energia d'Alacant.
- Conselleria d'Infraestructures i Transport. Servici Territorial de Carreteres, ha remés informe en què manifesta que a causa de les diverses i nombroses afectacions, s'han sol·licitat al seu torn informes a les empreses i organismes següents:
TYPSA, per afectació a la carretera CV-91, manifesta que la conducció se situa fora de l'àmbit de l'actuació del projecte bàsic del nou eix del Segura i no produïx cap afectació sobre el mencionat projecte.
- Oficina del Pla de Carreteres, emet un informe desfavorable, ja que de la documentació aportada no és possible comprovar el compliment de les zones de protecció de la carretera N-332, i afegix com a criteri general que no es permeten paral·lelisme dins dels 50 metres contigus a ambdós marges de la carretera N-332. En els projectes Via Parc Guardamar-Torrevieja i Via Parc Torrevieja-Pilar de la Horadada, la zona de protecció es reduirà a 25 metres a cada marge del traçat previst, sense que hi haja problemes en els encreuaments que es plantegen.
CAT, per la seua afectació a la carretera CV-95 i Ministeri de Foment per l'afectació a la carretera N-332, sense que s'hagen rebut els informes sol·licitats.
- Ausur, per afectació a l'autopista AP-7, sense que conste en l'expedient la remissió de l'informe sol·licitat.
Vist que la directora general de Gestió del Medi Natural, de la Conselleria de Medi Ambient, Aigua, Urbanisme i Habitatge, va dictar Declaració d'Impacte Ambiental de 28 de desembre de 2007, en la qual resol estimar acceptable només als efectes ambientals el projecte de conducció de gas natural Guardamar-Torrevieja-Orihuela-Pilar de la Horadada, sense perjuí de l'obtenció de les autoritzacions sectorials que siguen necessàries (en especial l'obtenció de les autoritzacions del Ministeri de Foment i la Conselleria d'Infraestructures respecte a l'afectació al domini públic i zones de protecció de la N-332 i futures vies parc), així com del compliment del que s'establix en tota la documentació aportada i les condicions que en la part resolutiva d'esta autorització s'exposaran.
Vist que en la mencionada Declaració d'Impacte Ambiental figura com a condició el que a continuació es transcriu:
1. El traçat es modificarà entre els vèrtexs V-28 a V-31 d'acord amb la documentació presentada davant d'esta Conselleria, discorre pel marge oposat a la carretera N-332 per sòl urbà per fora de la zona d'amortiguació del sistema de zones humides del sud d'Alacant.
Vist l'escrit presentat en data 21 de febrer de 2008 per l'empresa Gas Natural Cegás, SA, davant d'este Servici Territorial d'Energia, per mitjà del qual sol·licita l'autorització administrativa, l'aprovació de l'addenda 1 a la conducció de gas natural en MPB Guardamar del Segura-Torrevieja-Orihuela-Pilar de la Horadada, als termes municipals de Guardamar del Segura, Torrevieja, Orihuela i Pilar de la Horadada, a la província d'Alacant i la declaració, en concret, de la seua utilitat pública (CBREDE/2005/30/03).
S'adjunta exemplar de l'addenda 1 referida firmada per tècnic competent i visada pel col·legi professional corresponent en data 28 de gener de 2008, amb el número 129136.
Vist que la presentació de l'addenda 1 i d'acord amb l'escrit presentat per l'empresa sol·licitant comporta modificacions en el traçat de la conducció als termes municipals que es ressenyen i motivats pels informes dels organismes i de les administracions públiques que s'assenyalen, així com variacions en les afectacions de les finques de la relació dels béns i dels drets afectats del projecte d'execució inicialment presentat que s'arrepleguen en l'ara presentada:
1. Terme municipal de Guardamar del Segura.
- A causa de la necessitat d'ajustar el traçat al nou PGOU i a les consideracions de la Demarcació de Carreteres d'Alacant i Servici de Carreteres de la Conselleria d'Infraestructures i Transport.
- Motivat pel canvi de traçat inclòs en la Declaració d'Impacte Ambiental de 28 de desembre de 2007.
2. Terme municipal de Torrevieja.
- Sol·licitat per la Demarcació de Carreteres d'Alacant a fi d'ajustar el traçat a la futura Via Parc i Servici de Carreteres de la Conselleria d'Infraestructures i Transport.
3. Terme municipal de Pilar de la Horadada.
- Modificació acceptada per al·legacions de particulars.
Vist que realitzada la informació pública a què es fa referència en la Llei 34/1998, de 7 d'octubre, del Sector d'Hidrocarburs, en el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, per mitjà d'anuncis en el Butlletí Oficial de la Província d'Alacant núm. 150, de 6 d'agost de 2008, en el Diari Oficial de la Comunitat Valenciana núm. 5831, de 20 d'agost de 2008, en els diaris de premsa El Mundo i La Verdad, de 27 d'agost de 2008, i exposada en el tauler d'edictes dels ajuntaments afectats, es van presentar les al·legacions que a continuació s'indiquen i que, en síntesi, manifesten el següent:
- Al·legació núm. 1: Sr. Joaquín Paredes Pons (Finca AL-GS-77), Sr. Vicente Paredes Palomar (Finca AL-GS-34), Sr. José Quesada Ortiz (Finca AL-GS-36), Sra. Francisca Cartagena Ruiz (Finca AL-GS-38), Sra. Carmen Gilabert Paredes (Finca AL-GS-41), Sr. José Pérez Bascuñan en representació de la mercantil Promociones y Construcciones Percan, SL, Sra. Encarnación Zaragoza Aldeguer (Finca AL-GS-40), i Sr. Antonio Paredes Salvador, per mitjà d'escrits independents, d'idèntic contingut, manifesten, en síntesi, que sol·liciten una modificació del projecte de manera que es trasllade la conducció al camí de servici projectat en l'execució de la Via Parc de la carretera N-332.
- Al·legació núm. 2: Sr. Francisco Marcos Ferrer, en representació de la mercantil Marcos Bañuls, SL, propietària de determinades finques als termes municipals d'Orihuela i Torrevieja, manifesta: 1. Que respecte a les finques de la seua propietat al terme d'Orihuela, hi ha un error en la identificació dels polígons que se citen en la relació dels béns i dels drets afectats. 2. Que és copropietària en un 25% de la finca AL-OR-11. 3. Que les finques AL-OR-10 i AL-OR-11 es troben pendents de tramitació d'un projecte de reparcel·lació de pla parcial i és necessari manifestar davant de l'Ajuntament la servitud que es pretén imposar. 4. Que sol·licita la modificació del traçat perquè la canonada s'ubique en el vial de servici que es preveu executar segons el projecte de Via Parc de la carretera N-332 per al tram Torrevieja-Pilar de la Horadada.
- Al·legació núm. 3: Sr. Raimundo Martín Benedicto, en representació de la Sra. Mª Isabel Benedicto Artigot, propietària de la parcel·la 
\* \* \* \* \*
AL-PH-11/1 del terme de Pilar de la Horadada manifesta: 1. Que figura com a titular de les parcel·les AL-PH-13, AL-PH-15 I AL-PH-17, respecte de les quals manifesta no guardar cap relació. 2. Que proposa un traçat alternatiu de manera que la canalització discórrega pel camí que rodeja la parcel·la i planteja la possibilitat d'un punt de subministrament per a un càmping projectat.
Remeses les al·legacions expressades a l'empresa peticionària perquè donara conformitat o formulara les objeccions que estimara procedents, va manifestar en síntesi el següent:
Quant a l'al·legació núm. 1; contesta que accepta la variant proposada pels al·legants i que al seu torn constituïx la proposta de modificació del traçat de l'addenda 1 que l'Ajuntament de Guardamar del Segura ha arreplegat en l'informe, com en el següent resultant s'analitzarà, i fa constar que esta comporta una modificació en la relació dels béns i dels drets afectats que ha sigut sotmesa a informació pública i les afectacions definitives de la qual són les següents:
Quant a l'al·legació núm. 2; manifesta que pren nota de l'error patit quant a l'omissió de la mercantil com a copropietària de la finca AL-OR-11 i una vegada efectuades les comprovacions oportunes, procedirà a la seua correcció en la relació dels béns i dels drets afectats. S'informa igualment que l'expedient ha sigut sotmés a informació pública i que s'ha donat tràmit als ajuntaments afectats pel traçat. Finalment es fa constar la impossibilitat d'executar la variant sol·licitada, ja que la canonada, i segons la legislació vigent per a Carreteres de la Comunitat Valenciana, haurà de discórrer a un mínim de 25 metres mesurats des de l'aresta exterior de la calçada.
Quant a l'al·legació núm. 3; contesta que pren nota de l'error assenyalat, i manifesta l'acceptació de la modificació del traçat al terme sol·licitat, i ha quedat constatat en el projecte de l'addenda 1, manifesta quant al punt de subministrament sol·licitat que s'informarà els servicis comercials de Cegás, SA.
Vist, que de conformitat amb la sol·licitud efectuada segons el que establix el Reial Decret 1434/2002, s'ha remés als ajuntaments afectats pel traçat del gasoducte, separata de l'addenda 1 presentada, en què sol·licita informe que done conformitat o oposició a l'autorització sol·licitada i, si és el cas, les condicions tècniques procedents, així com l'informe sobre l'adaptació d'esta al planejament urbanístic que siga d'aplicació, d'acord amb el que disposa la Llei 16/2003, de 17 de desembre, de Mesures Fiscals, de Gestió Administrativa i Financera, i d'Organització de la Generalitat Valenciana, i informa en el sentit que a continuació es ressenya:
L'Ajuntament de Guardamar del Segura remet informe desfavorable fins que no hi haja una reunió entre les administracions afectades a fi de trobar el millor traçat sense perjudicar els particulars o almenys evitar majors perjuís als propietaris ja afectats per la construcció de la Via Parc. Considera l'Ajuntament que en tots els sectors de sòl urbanitzable sense programar, on no està executada la urbanització, el Ministeri de Foment ha arreplegat en el seu projecte una ocupació temporal que correspon al camí de servici a aquelles finques que enfronten amb la carretera nacional amb un ample de 5 metres i atés que l'ocupació temporal desapareixerà en el moment en què es desenvolupe el sector, i passa a ser segons el planejament que s'ha d'aprovar, un vial perimetral o una zona verda, a fi de complir la línia límit d'edificació de 25 metres fixada en el PGOU, la ubicació del traçat, si bé fora del domini públic, podrà ser arreplegada el més prop possible d'este, davall el camí de servici.
L'Ajuntament de Torrevieja contesta i manifesta que l'anterior traçat invadia una part de la zona de la futura ampliació de la carretera N-332, actualment en projecte, i l'addenda trasllada uns metres el traçat cap a l'oest, sense que supose canvis substancials, ja que únicament tenen lloc en la zona que discorre per la urbanització Las Barcas i el nou centre comercial Punta Marina, i discorre en la resta de manera semblant al projecte original. Sol·licita l'Ajuntament l'aportació per part de l'empresa sol·licitant d'un projecte refós conjunt amb tots els trams previstos per al terme municipal de Torrevieja.
L'Ajuntament de Pilar de la Horadada remet informe en què manifesta que la modificació del traçat continguda en l'addenda 1 al seu terme municipal es localitza entre els vèrtexs V-405 i V-410 a l'altura de la rotonda de Lo Monte que s'està executant en la Via Parc i que s'ajusten a allò que s'ha especificat en el Pla General d'Ordenació Urbana municipal per a estos usos i infraestructures.
L'Ajuntament d'Orihuela va remetre acord pel qual informa favorablement la instal·lació sol·licitada, i ratifica el contingut de l'informe tècnic en què s'exposa que el traçat del projecte addenda 1 discorre paral·lel a la carretera N-332 Via Parc, creua diverses urbanitzacions del terme municipal d'Orihuela amb el planejament aprovat i en la majoria ja executat i per això haurà d'acomodar-se al viari d'estes, conclou que no hi ha objeccions per a accedir al que sol·licita.
Vist que remesos al sol·licitant els informes dels ajuntaments referits, manifesta la seua acceptació amb els emesos pels ajuntaments de Pilar de la Horadada i Orihuela, i concretament quant a la resta contesta, en síntesi el següent:
Respecte a l'informe remés per l'Ajuntament de Guardamar del Segura, contesta que accepta la variant proposada respecte del projecte de l'addenda 1 i admesa pel Ministeri de Foment, de manera que el traçat modificat resulta el reflectit en els plans que s'adjunten, modificació que comporta variacions en la relació dels béns i dels drets afectats definitiva, tal com en la contestació a l'al·legació núm. 1 anterior ha quedat reflectida.
Traslladada la referida documentació a l'Ajuntament de Guardamar del Segura, i després de sol·licitar una ampliació del termini per a mostrar la seua conformitat o objeccions, no consta en l'expedient la remissió de l'informe en la data d'esta resolució.
Respecte a l'informe remés per l'Ajuntament de Torrevieja i la documentació sol·licitada, l'empresa peticionària va contestar i va manifestar que no pot atendre a allò que s'ha sol·licitat, ja que es tracta de projectes diferents que afecten a més a altres termes municipals. No obstant això, va acompanyar el pla de detall explicatiu de cada un dels projectes, i va excloure la xarxa de distribució dins del terme municipal.
La referida contestació i documentació van ser remeses a l'esmentat Ajuntament perquè mostrara la seua conformitat o objeccions, sense que figure en l'expedient contestació a la mencionada petició.
Vist que de conformitat amb el que establixen els articles 80 i 98 del Reial Decret 1434/2002 es va remetre separata de l'addenda 1, que conté les característiques generals de la instal·lació, a la resta de les administracions públiques, organismes i, si és el cas, empreses de servicis públics o d'interés general afectats, concretament al Ministeri de Foment. Demarcació de Carreteres de l'Estat. Unitat de Carreteres d'Alacant, per afectacions a la carretera N-332 Cartagena a València, entre els PK 69,000 al 38,000.
- L'esmentat organisme remet informe i contesta favorablement pel que fa a la carretera respecte de les obres consistents en encreuaments i conduccions subterrànies paral·leles a la carretera N-332 de gas natural en ambdós marges, entre els PK 69,000 al 38,000, documentació presentada en data 23 de novembre de 2007, amb les condicions particulars que este conté.
Este, es va traslladar a l'empresa peticionària, que va contestar i va manifestar la seua acceptació a les condicions establides en este, i va indicar que pel que fa a les afectacions a la Via Parc N-332, tram Guardamar del Segura-Torrevieja i tram Torrevieja-Pilar de la Horadada procedirà a la sol·licitud específica dels encreuaments i paral·lelisme assenyalats a la direcció d'obra. Servici de Planejament, Projectes i Obres, tal com s'establix en el referit informe.
Vist que consta en l'expedient, amb data de registre d'entrada de la Direcció General d'Energia, de 27 de juliol de 2009, l'escrit presentat per l'empresa peticionària per mitjà del qual s'acompanya nou informe de 24 de juliol de 2009, de la Unitat de Carreteres d'Alacant, del Ministeri de Foment, emés com a conseqüència de les modificacions introduïdes en l'addenda 1, i que responen a l'informe de l'Ajuntament de Guardamar del Segura i a les al·legacions dels particulars, per afectacions a la carretera N-332 Cartagena a València, entre els PK 69,000 al 38,000.
- L'esmentat organisme contesta favorablement, i autoritza, pel que fa a la carretera, respecte de les obres consistents en l'execució de la conducció, paral·lela a la carretera N-332 (futura Via Parc), de gas natural entre el PK 69,000, terme municipal de Guardamar del Segura i el PK 38,000, terme municipal de Pilar de la Horadada, segons els plans aportats per l'empresa Gas Natural Cegás, SA, amb data de registre d'entrada 8 de juliol de 2009.
La referida autorització queda sotmesa a les condicions particulars i generals que el referit informe conté, així com a les prescripcions tècniques del Servici de Planejament, Projectes i Obres que s'assenyalen per a l'execució de tota la conducció i de les denominades Via Parc N-332, tram Guardamar del Segura-Torrevieja. Clau 11-A-4220 i Via Parc N-332, tram Torrevieja-Pilar de la Horadada. Clau 11-A-4210, que de la mateixa forma conté el mencionat informe.
Per mitjà del referit escrit presentat per l'empresa sol·licitant, s'accepten les condicions establides quant a l'afectació a la carretera N-332.
Vist que consta en l'expedient, amb data de registre d'entrada de la Direcció General d'Energia, de 30 de juliol de 2009, l'escrit presentat per l'empresa peticionària, per mitjà del qual es manifesta que, com a conseqüència de l'expropiació dels terrenys de la Via Parc duta a terme pel Ministeri de Foment a través de la Demarcació de Carreteres de l'Estat a la Comunitat Valenciana, s'han produït modificacions en les afectacions previstes sobre les finques afectades pel gasoducte, les quals queden reflectides en la relació dels béns i dels drets annexa a esta resolució.
Vist l'escrit presentat en l'expedient CBREDE/2005/30/03, per Gas Natural Cegás, SA, en data 16 de març de 2009 davant d'este Servici Territorial d'Energia, que acompanya l'addenda tècnica al projecte d'autorització administrativa per a conducció de gas natural Guardamar del Segura-Torrevieja-Orihuela-Pilar de la Horadada, firmada per tècnic competent i visada pel col·legi oficial corresponent en data 11 de març de 2009 amb el número 129136, en què sol·licita l'aprovació de la mencionada addenda.
Vist que la presentació de la referida addenda tècnica, i segons el contingut de l'escrit anteriorment referit, és conseqüència de la previsió de major demanda de gas en la zona d'influència del gasoducte, així com per diversos motius tècnics i conté les modificacions següents en relació amb el projecte original i l'addenda 1:
- La pressió d'operació passa de 4 bar a 8 bar.
- Canvi del material de la conducció, que passa de polietilé PE 100 SDR 17,6 a PE 100 SDR 11.
Vist que segons consta en l'expedient, per mitjà d'escrit de 20 de maig de 2009, l'empresa Gas Natural Cegás, SA, va comunicar a l'òrgan mediambiental corresponent de la Conselleria de Medi Ambient, Aigua, Urbanisme i Habitatge, i als efectes oportuns, la presentació de l'addenda tècnica ressenyada, i consta igualment notificació a l'empresa en què es manifesta que les modificacions no ocasionen canvis en el projecte que suposen canvis respecte al que avalua.
Vist que Gas Natural Cegás, SA, es troba inscrita definitivament en la Secció Primera del Registre Administratiu de Distribuïdors, Comercialitzadors i Consumidors Qualificats, amb àmbit d'actuació nacional.
Vist que, d'acord amb la sol·licitud, i la documentació presentada, la finalitat que es perseguix amb la construcció d'esta instal·lació és dotar d'infraestructura gasista, com a energia alternativa, facilitar el desenvolupament industrial, la diversificació energètica i la millora en el subministrament per a eixa zona geogràfica.
Vist que el projecte tècnic d'execució, l'addenda 1 i les seues modificacions presenten un traçat plenament concretat, tenen entre la documentació els plans pertinents a escala adequada, estan prou detallades i contenen una relació concreta i individualitzada dels béns i dels drets afectats.
Atés que el projecte, l'addenda 1 i les seues modificacions, reunixen una definició i concreció de les característiques tècniques i de traçat que garantixen la major seguretat i millor funcionalitat del gasoducte, i estos són els paràmetres que condicionen i obliguen principalment a adoptar un traçat, amb independència de les afectacions que a tercers puguen representar i això sense perjuí d'indemnitzar adequadament estes.
Atés que l'article 75.2 del Reial Decret 1434/2002, de 27 de desembre, establix que les autoritzacions a què es referix este títol seran atorgades, sense perjuí de les concessions i autoritzacions que siguen necessàries, d'acord amb altres disposicions que resulten aplicables, i en especial les relatives a l'ordenació del territori i al medi ambient.
Atés que s'han complit els tràmits establits en el títol IV del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Atés que la instal·lació sol·licitada per Gas Natural Cegás, SA, es troba en el projecte de gasificació denominat Guardamar del Segura-Pilar de la Horadada, al qual li ha sigut concedida la subvenció prevista en el marc de l'Orde de 9 d'abril de 2008, de la Conselleria d'Infraestructures i Transport, sobre selecció de projectes de gasificació prioritaris a la Comunitat Valenciana.
Atés el Servici Territorial d'Energia d'Alacant competent per a la resolució d'este expedient, d'acord amb el que disposa l'article 28 del Decret 117/2007, de 27 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.
Este Servici Territorial d'Energia resol:
Primer
Atorgar l'autorització administrativa a l'empresa Gas Natural Cegás, SA, per a la construcció de les instal·lacions corresponents al gasoducte de gas natural denominat conducció de gas natural en MPB Guardamar del Segura-Torrevieja-Orihuela-Pilar de la Horadada, als termes municipals de Guardamar del Segura, Torrevieja, Orihuela i Pilar de la Horadada, a la província d'Alacant.
Esta autorització quedarà sotmesa a les condicions que figuren a continuació:
1. El titular de la instal·lació constituirà en el termini d'un mes una garantia per valor de 58.193,40 euros, import del dos per cent del pressupost de les instal·lacions afectades que figuren en esta resolució, per a garantir el compliment de les seues obligacions, segons assenyala l'article 82 del Reial Decret 1434/2002, de 27 de desembre, regulador de les activitats de transport, distribució, comercialització, subministrament i procediments d'autorització d'instal·lacions de gas natural. La dita fiança es constituirà en la Tresoreria del Servici Territorial d'Alacant, de la Conselleria d'Economia, Hisenda i Ocupació, de conformitat amb l'Orde de 14 de febrer de 1986, i l'Orde de 16 de desembre de 1996, de la Conselleria d'Economia, Hisenda i Ocupació, per la qual es regula el procediment de constitució i devolució de fiances. La fiança serà tornada al titular d'esta autorització, amb la sol·licitud prèvia, una vegada que el Servici Territorial d'Energia d'Alacant formalitze l'acta de posada en marxa de les instal·lacions a què es referix esta resolució i l'interessat justifique el compliment de les obligacions derivades d'esta autorització.
2. La companyia Gas Natural Cegás, SA, complirà estrictament les obligacions que s'assenyalen en l'article 74 de la Llei 34/1998, de 7 d'octubre, del Sector d'Hidrocarburs, modificada per la Llei 12/2007, de 2 de juliol. En especial, estarà obligada a procedir a l'ampliació de les instal·lacions de distribució i a facilitar les connexions en l'àmbit geogràfic de la seua autorització, en condicions d'igualtat quan així siga necessari per a atendre noves demandes de subministrament de gas, sense perjuí del que resulte de l'aplicació del règim reglamentàriament establit per a les connexions.
3. El titular d'esta autorització disfrutarà, com a distribuïdor, dels drets que assenyala l'article 75 de la Llei 34/1998, de 7 d'octubre, del Sector d'Hidrocarburs.
4. Esta autorització en cap cas es concedirà amb drets exclusius d'ús, tal com indica l'article 73 de la Llei 34/1998, de 7 d'octubre, del Sector d'Hidrocarburs, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
5. Esta autorització s'entén sense perjuís i independentment de les concessions, llicències, permisos o autoritzacions de competència municipal, provincial, autonòmica, estatal o d'este o altres organismes i entitats que siguen necessàries per a la realització de les instal·lacions, d'acord amb la corresponent legislació sectorial o amb altres disposicions que resulten aplicables i, en especial, les relatives a l'ordenació del territori i del medi ambient, tot això segons el que disposa l'article 73.4 de la Llei 34/1998, de 7 d'octubre, modificat per l'article vint-i-huit del Reial Decret Llei 5/2005, d'11 de març, de reformes urgents per a l'impuls de la productivitat i per a la millora de la contractació pública.
6. Esta autorització s'atorga sense perjuí de tercers i deixa fora de perill els drets particulars.
7. Serà causa de revocació d'esta autorització:
- L'incompliment de la constitució del depòsit de garantia en la forma i termini assenyalat en estes condicions.
- L'incompliment de les condicions expressades, la variació substancial de les característiques descrites en la documentació presentada i que ha determinat el seu atorgament o una altra causa excepcional que ho justifique.
8. Condicions mediambientals arreplegades en la Declaració d'Impacte Ambiental de 28 de desembre de 2007:
- El traçat es modificarà entre els vèrtexs V-28 a V-31 d'acord amb la documentació presentada davant d'esta Conselleria, i discorrerà pel marge oposat a la carretera N-332 per sòl urbà per fora de la zona d'amortiguació del sistema de zones humides del sud d'Alacant.
- Prèviament a l'execució de l'obra, amb suficient antelació, s'inspeccionarà per professionals en la matèria (flora i fauna) contractats pel promotor, i amb la supervisió dels servicis tècnics de la Direcció Territorial d'Alacant d'esta Conselleria, la traça de l'obra, en especial en les zones que s'afecte terrenys naturals (zona de Casa Forestal i entorn a Guardamar del Segura, encreuament de barrancs, etc.) i dins de l'àmbit del PORN del sistema de zones humides del sud d'Alacant per a determinar i establir si fóra necessari, d'acord amb el que indiquen els servicis tècnics citats, mesures preventives addicionals respecte a la vegetació, flora i fauna (ús de pista restringida, xicotetes modificacions de la traça, períodes de limitació d'execució d'obres, exemplars vegetals que no han d'afectar-se, jalonament de zones amb vegetació natural a no afectar, trasplantament d'espècies de flora si és el cas, etc.).
Es posarà especial atenció a l'encreuament de la rambla de Las Estacas.
- Durant el replantejament de la traça, amb la supervisió dels servicis tècnics abans citats, es fixaran les zones amb vegetació natural que s'ha de jalonar per a evitar afectació.
- Els materials procedents de l'excavació que no es reutilitzen en l'obra es portaran a abocador legalitzat i en el cas que el material extret de la rasa no fóra de qualitat adequada, els materials per al reblert d'esta s'obtindran de pedreres legalitzades.
- En el cas que per a platges d'amuntegament, depòsit de materials i parc de maquinària es necessiten terrenys fora de la pista de treball, s'ubicaran en parcel·les en què l'afectació a la vegetació siga mínima amb la supervisió dels servicis tècnics de la Direcció Territorial d'Alacant d'esta Conselleria. Una vegada finalitzades les obres els terrenys hauran de restaurar-se.
- En relació amb la restauració d'aquelles zones amb vegetació natural s'efectuarà supervisió amb els servicis tècnics de la Direcció Territorial d'Alacant per a determinar quines actuacions és necessari dur a terme segons les característiques de la zona: si és prou amb reposició de terra vegetal o a més s'han d'efectuar sembres i plantacions, espècies que s'ha d'utilitzar i mètodes, regs de plantació, etc. En principi en aquelles zones amb vegetació natural es durà a terme revegetació amb espècies pròpies de la vegetació de la zona per a una correcta integració, llevat que per part dels servicis tècnics abans citats s'indique que no cal.
En el tram de la Casa Forestal i entorn, a un costat i a l'altre de la carretera, a Guardamar del Segura, s'efectuarà en qualsevol cas revegetació de la traça amb les espècies forestals presents en la zona: Pinus halepensis, Rosmarinus officinalis, etc. Es posarà també especial atenció en l'encreuament de llits, rambla de Las Estacas, etc., en les quals excepte indicació en contra pels servicis tècnics citats hauran d'efectuar-se revegetacions amb espècies de rambla i de matolls, espinars i llentiscles amb pineda de pi blanc, en marges.
- S'obtindrà l'autorització de l'organisme de conca corresponent en aquelles actuacions que afecten el domini públic hidràulic.
- Manteniment i posada al punt adequada de la maquinària.
- Es procedirà al reg de pista de treball amb freqüència suficient en aquelles zones en què per climatologia o altres circumstàncies es preveja generar un excés de pols, en especial en aquelles zones pròximes a població. Els camions que discórreguen amb material que puga generar pols hauran d'anar coberts amb lona.
- En el desenvolupament de les obres es respectaran els preceptes continguts en la Llei 7/2002, de 3 de desembre, de la Generalitat Valenciana, contra la contaminació acústica i les ordenances municipals dictades respecte d'això.
- Es complirà el que establix el Decret 7/2004, de 23 de gener, pel qual s'aprova el plec general de normes de seguretat en prevenció d'incendis forestals, en relació amb les obres en la proximitat de zones naturals. S'efectuaran, cas de ser necessari, les correccions o mesures, que els servicis tècnics de la Direcció Territorial d'Alacant d'esta Conselleria estimen necessaris.
- Es disposarà dels permisos pertinents per a la captació de l'aigua emprada en la prova hidràulica de les canonades. S'implantaran mesures per a evitar l'absorció de fauna per la força de succió de les bombes d'aigua. En el cas d'emprar algun producte químic en la citada prova, s'haurà de realitzar una bassa de decantació de manera que els sobrants tinguen les característiques adequades per al seu abocament a llit públic. Els productes químics sobrants es derivaran a gestor autoritzat. En tot cas, prèviament i amb suficient antelació s'informarà els servicis tècnics de la Direcció Territorial d'Alacant d'esta Conselleria perquè donen el seu vistiplau per a evitar que tant la captació de l'aigua com el seu abocament ocasione efectes negatius en l'àrea de protecció dels sistemes de zones humides del sud d'Alacant i en el parc natural de les llacunes de La Mata i Torrevieja.
- En el cas d'encreuament de barranc a cel obert i utilització d'escullera, s'engravarà esta amb terra per a facilitar la regeneració de la vegetació.
- Respecte al patrimoni cultural es compliran les recomanacions i mesures indicades en l'estudi d'afectació al patrimoni cultural presentat i reflectides en resum en esta declaració, així com el que establix l'informe de la Conselleria de Cultura igualment reflectit en resum en esta declaració.
La Conselleria de Cultura, prèvia consulta pel promotor, determinarà si és necessari modificar o ampliar l'estudi d'impacte ambiental respecte al patrimoni cultural i obtindre respecte d'això informe favorable d'eixa Conselleria respecte a les modificacions de traçat conseqüència de l'acceptació de les al·legacions, modificació de traçat en determinat tram per a no afectar l'àrea d'amortiguació d'impactes del sistema de protecció de les zones humides del sud, etc. En cas afirmatiu es durà a terme el que indica i establit per esta.
- Respecte a l'afectació a camins ramaders, es complirà el que establix la legislació de camins ramaders i s'obtindrà l'autorització d'ocupació davant de la Direcció Territorial d'Alacant d'esta Conselleria, i es compliran les condicions que esta establisca.
- Les possibles modificacions de traçat se sotmetran a avaluació d'impacte ambiental en el cas que la legislació en la matèria així ho requerisca.
- En relació amb el programa de vigilància ambiental es considera necessari estendre'l al control de totes les mesures correctores (preventives, minimitzadores i correctores) de l'estudi d'impacte ambiental, així com a les condicions establides en esta declaració. Es considera igualment que el promotor contractarà, tal com proposa, assistent tècnic ambiental per al control del programa de vigilància ambiental.
Segon
Aprovar el projecte d'execució, addenda 1 i les seues modificacions, i addenda tècnica del denominat gasoducte conducció de gas natural en MPB Guardamar del Segura-Torrevieja-Orihuela-Pilar de la Horadada, firmat per tècnic competent i visat pel col·legi professional corresponent en dates 5 d'abril de 2005, 28 de gener de 2008 i 11 de març de 2009, respectivament, les característiques principals de les quals es mencionen a continuació i i sotmetre'l a les condicions que igualment s'indiquen:
- Tipus de gas: Gas natural.
- Punt de connexió: en la canonada de l'eixida de l'estació de regulació i mesura del ramal d'alimentació al gasoducte Guardamar del Segura-Torrevieja-Orihuela-Pilar de la Horadada, als termes municipals de Torrevieja i Orihuela, a la província d'Alacant, que disposa d'autorització administrativa de la Direcció General d'Energia, de 27 d'agost de 2007, amb rang de pressió sol·licitada de 8 bar.
- Traçat en cada un dels municipis. Ramals principals i secundari:
a. Terme municipal de Guardamar del Segura.
- Ramal principal.
Entre els vèrtexs V-0 fins al V-51 + 9 m, té una longitud total de 6.034 m, incloent el ramal secundari -després descrit-.
Comença en el vèrtex referit, discorre al costat de la carretera N-332 i urbanitzacions (El Moncayo, La Rosa, La Laguna i Pinomar)), creua la dita carretera i discorre pels vials de les urbanitzacions pròximes per a continuar i evitar el parc natural de les llacunes de La Mata i Torrevieja (vèrtexs V-39 al V-42/B). Finalment, evita el traçat de Via Parc, i continua per les dites urbanitzacions paral·leles a la carretera, fins a arribar al nucli urbà de Torrevieja.
- Ramal secundari.
Des del vèrtex V-1/1ª (és el vèrtex V-0 del principal) fins al vèrtex V-35/1.
Comença el seu traçat en el vèrtex abans referit per a continuar per la urbanització Playa del Moncayo, situat al costat de la carretera N-332, i seguir cap al nucli urbà de Guardamar, amb les consideracions pròpies del pla general vigent i finalitzar a l'avinguda Perú en una vàlvula de línia.
b. Terme municipal de Torrevieja. Ramal principal.
Entre els vèrtexs V-51 + 9 m i V-215 + 16 m, i té una longitud de 12.473 m.
Comença en les proximitats de la urbanització La Mata, per a entrar en els vials del nucli urbà pel carrer Mayor i eixir pel carrer Churruca. A continuació discorre per les urbanitzacions, al costat de la carretera N-332 i passa al terme municipal d'Orihuela, voreja les actuacions urbanístiques a seguir en la Via Parc i en el Pla Parcial de la Ceñuela.
c. Terme municipal d'Orihuela. Ramal principal.
Entre els vèrtexs V-215+16 m fins al V-364+197 m, amb una longitud de 8.877 m.
Des del vèrtex origen, evita el traçat de la Via Parc i en paral·lel a la carretera N-332 discorre pels vials de les urbanitzacions existents, finalitza en esta primera part en el vèrtex V-260. Continua fins a la urbanització Campoamor, que la travessa, seguix en paral·lel amb l'esmentada carretera per l'avinguda Miguel de Cervantes per a entrar al terme municipal de Pilar de la Horadada. La seua finalització coincidix amb les dos vàlvules de línia de subministrament als ramals.
d. Terme municipal de Pilar de la Horadada. Ramal principal.
Entre els vèrtexs V-364 +197 m, abans referit, fins al vèrtex V-427, i la longitud al terme municipal és de 5.132 m.
Des d'este vèrtex continua pel marge esquerre de la carretera N-332, que travessa, per a introduir-se en la urbanització Mil Palmeras, creuar novament esta carretera en diversos punts i l'autopista AP-7 per a finalitzar al carrer Mayor, a l'entrada del nucli urbà de la ciutat, amb una vàlvula de línia.
- Canonades:
Des del punt de connexió, amb una pressió de 8 bar en tot el seu traçat, es realitza amb material polietilé PE-100, qualitat SDR 11, amb diàmetre nominal de 200 mm i gruix 14,2 mm, excepció feta del corresponent al terme municipal d'Orihuela en una longitud de 7.526 m, i al terme municipal de Pilar de la Horadada que és de 250 mm de diàmetre.
En condicions normals d'estesa de la conducció, la profunditat mínima és d'un metre sobre la generatriu superior.
En l'encreuament de rius, torrents o rierols importants, s'ha previst aconseguir una profunditat mínima de soterrament, entre 1,50 i 2,50 m, així mateix, en els encreuaments de carreteres, autovies, autopistes i altres vials, la canonada s'instal·larà a 2,00 m, com a mínim i per al cas d'encreuaments amb ferrocarrils, la profunditat mínima serà de 2,50 m.
- Longitud total: 32.516 m, i les longituds parcials per a cada municipi són les següents: Guardamar del Segura, 6.034 m; Torrevieja, 12.473 m; Orihuela, 8.877 m; i Pilar de la Horadada, 5.132 m.
- Instal·lacions auxiliars:
Vàlvules de seccionament i de línia al final dels ramals respectius.
- Protecció catòdica, per mitjà d'un sistema de protecció activa, consistent a unir l'estructura (conducció i instal·lacions) al pol negatiu d'una font de corrent continu. Es tracta d'un transforectificador, el pol positiu del qual està connectat al llit anòdic o dispersiu, junt amb el sistema ja instal·lat corresponent al gasoducte ramal d'alimentació al gasoducte Guardamar del Segura-Torrevieja-Orihuela-Pilar de la Horadada.
- Sistema de comunicació i telecontrol, a través d'un cable de telecomunicacions dielèctric de fibres òptiques, instal·lat en conducte de polietilé.
- Les instal·lacions elèctriques seran les necessàries en cada moment per al funcionament correcte del sistema i compliment de la legislació específica d'aplicació.
- Pressupost total conjunt: 2.909.670,20 euros.
Les condicions a què està sotmesa la mencionada aprovació són les següents:
1. Les obres hauran de realitzar-se d'acord amb el projecte, addenda 1 i les seues modificacions i addenda tècnica presentades, amb les variacions que, si és el cas, se sol·liciten i autoritzen i es referiran als elements compresos en l'àmbit d'aplicació del Reglament de Xarxes i Connexions de Combustibles Gasosos aprovat per Reial Decret 919/2006, de 28 de juliol. Estes instal·lacions estaran previstes per a respondre als avanços tecnològics en el camp del gas i aconseguir proveïments flexibles i segurs.
2. El titular de l'esmentada instal·lació donarà compte de l'acabament de les obres al Servici Territorial d'Energia d'Alacant, als efectes de reconeixement, i presentarà el certificat de direcció oportú, subscrit per tècnic competent i visat pel col·legi oficial corresponent.
3. El titular de la instal·lació notificarà per escrit al Servici Territorial d'Energia d'Alacant el començament dels treballs per a efectuar inspeccions d'estos, en cas de considerar-ho convenient.
4. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient previ oportú, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.
5. El titular de la instal·lació haurà de tindre en compte en l'execució del projecte les condicions imposades pels organismes afectats, totes les quals se li van notificar oportunament i van ser acceptades.
6. El termini d'execució de les obres serà de dotze mesos a partir d'ocupació real de les finques afectades. No obstant això, amb anterioritat a la finalització del dit termini, Gas Natural Cegás, SA, podrà sol·licitar una ampliació d'este per mitjà de sol·licitud motivada davant d'este Servici Territorial d'Energia.
Tercer
Declarar, en concret, la utilitat pública del gasoducte autoritzat en el punt primer d'esta resolució, la qual cosa porta implícita la necessitat d'ocupació dels béns i dels drets afectats i implica la urgent ocupació d'estos als efectes de l'article 52 de la Llei d'Expropiació Forçosa, i es concreta en una afectació a les finques particulars, incloses en la relació annexa, amb l'abast i els efectes previstos en l'article 107 de la Llei 34/1998, de 7 d'octubre, del Sector d'Hidrocarburs, i els articles 109.1, 110, 111, i 112.3 del Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural.
Quart
Publicar i notificar esta resolució, d'acord amb el que establix el Reial Decret 1434/2002, de 27 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions de gas natural, significant-se que la publicació d'esta es realitzarà igualment als efectes que determina l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, de modificació de l'anterior, de notificació d'esta resolució als titulars desconeguts o amb domicili ignorat o a aquells en què s'ha intentat la notificació i no s'ha pogut realitzar.
Esta resolució no és definitiva en via administrativa i contra la qual podrà interposar-se recurs d'alçada davant de la Direcció General d'Energia (carrer Colom, 1, 4ª planta,46319, València), en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú.
Alacant, 3 d'agost de 2009.- El cap del Servici Territorial d'Energia: Miguel García Mengual.